Kohlodinas

Kohlodinas (Cochlodina) ir gliemežu klases ģints kātacu plaušgliemežu kārtā, kas iekļauj sevī sauszemes gliemežus. Ģinti 1821. gadā izveidoja franču zoologs Andrē Etjēns Ferusaks. Ģints tipiskā suga ir Cochlodina laminata. Šīs ģints pārstāvji ir izplatīti Eiropā, ieskaitot Latviju, bet viena suga ir zināma arī Ziemeļāfrikā, Alžīrijā. Ģeohronoloģiski kohlodinas ir zināmas no miocēna līdz mūsdienām.Harzhauser, M., Neubauer, T.A., Gross, M., Binder, H. (2014). The early Middle Miocene mollusc fauna of Lake Rein (Eastern Alps, Austria). Palaeontographica Abt. A. 302(1-6): 1-71.
page(s): 26-27

 Apraksts 
Čaula ir kreisi savīta, bez dekoltēcijas, spīdīga un bez ārējā necaurspīdīgā slāņa. Pēdējais vijums ir ar kakliņa sabiezinājumu. Krāsa ir dzeltenīga, sarkanīga vai brūna. Ornamentējumu veido vājas, neregulāras grumbas. Čaulas ieeja ir pieaugusi vai gandrīz pieaugusi, bez bazālā ķīļa. Sīnuss ir plats un nav dziļš. Apakšējā lamella ieejas atverē veido platu, gandrīz horizontālu izliekumu, un tālāk stiepjas uz leju un nobeidzas netālu no ieejas malas. Galvenā un aukslēju krokas sākas dorsālajā pusē un ir nedaudz nobīdītas pa labi. Netālu no ieejas malas atrodas aukslēju sabiezinājums. Klauzilija daiva ir ar dziļu iedobi ārējā malā.

Šaurais sēklas izsviedējvads paplašinās pirms ieejas penī, veidojot epifallu. Penis ir resnāks par epifallu. Tieva vica pieguļ sēklas izsviedējvada apakšējai malai. Iekšpusē vicai ir daudzas gareniskas krokas. Starp peni un epifallu ir sašaurinājums. Iekšpusē penis ir ar pusapaļu kroku vai krokām vai arī ar dažādas pakāpes attīstītu malu. Peņa retraktors ir vienkāršs. Gametolītiskā maisa divertikuls ir īsāks par kakliņu.Schileyko, A. A. (2000). Treatise on Recent terrestrial pulmonate molluscs. Part 5. Clausiliidae. Ruthenica, Supplement 2, 565-729. Moscow. 655. lpp

 Sistemātika 
Kohlodinu ģintī ir iekļautas šādas sugasMolluscaBase:

 ģints: Cochlodina A. Férussac, 1821
 suga: Cochlodina bavayana (Hagenmüller, 1884)
 suga: Cochlodina bessarabica (Simionescu & Barbu, 1940) †
 suga: Cochlodina bidens (Linnaeus, 1758)
 suga: Cochlodina cerata (Rossmässler, 1836)
 suga: Cochlodina comensis (L. Pfeiffer, 1850)
 suga: Cochlodina costata (C. Pfeiffer, 1828)
 suga: Cochlodina dubiosa (Clessin, 1882)
 suga: Cochlodina esuae H. Nordsieck, 2013 †
 suga: Cochlodina fimbriata (Rossmässler, 1835)
 suga: Cochlodina inaequalis (A. Schmidt, 1868)
 suga: Cochlodina kuesteri (Rossmässler, 1836)
 suga: Cochlodina laminata (Montagu, 1803)
 suga: Cochlodina liburnica (A. J. Wagner, 1919)
 suga: Cochlodina marisi (A. Schmidt, 1868)
 suga: Cochlodina meisneriana (Shuttleworth, 1843)
 suga: Cochlodina oppoliensis H. Nordsieck, 1981 †
 suga: Cochlodina perforata (O. Boettger, 1877) †
 suga: Cochlodina prolaminata (Sacco, 1889 †
 suga: Cochlodina reinensis Harzhauser & Neubauer, 2014 †
 suga: Cochlodina triloba (O. Boettger, 1877)
 suga: Cochlodina varpalotensis Kókay, 2006 †

(†) — izmirušu organismu grupa. 

 Atsauces 

Kategorija:Gliemeži